text: KIF vandt lokalopgør - i Brøndby
  13 december 2012 kl. 07.45
  KIF Kolding København vandt 30-22 i lokalopgøret mod Sønderjyske, som blev spillet i Brøndby! Dermed beholder KIF førstepladsen i ligaen.
  På grund af den særlige konstruktion i KIF skulle både Sønderjyske og Kolding-spillerne bevæge sig til Brøndby for at afgøre det andet opgør i sæsonen.
  Den første kamp - i Sønderborg - vandt KIF knebent.
  Sønderjyske var opsatte på at få revanche, og det blev en intens 1. halvleg. KIF kunne gå til pausen med en føring på 16-11.
  2. halvleg blev derimod aldrig spændende. Trods rodet spil var sejren aldrig i fare.
  